open-index/open-wikipedia-markdown huggingface dataset:
Pɔgebeɛle yiele mine Dagaaba laŋkpeɛbo poɔ.

**Pɔgebeɛle** yiele e la yiel-noore mine pɔgebeɛlbɛ naŋ maŋ wa beɛle pɔge gɛre me o sɛre yiri a kyerɛre a dana a pɔge bee sɛre ane o yiri deme. Gbɛɛ yaya a yiele maŋ piile neŋ a pɔge yiri kyɛ te baare me o sɛre yiri.Gbɛɛ yaga meŋ pɔgebɔ la maŋ erɛ a. Ayi the meŋ peɛroo poɔ, the nyɛ la kɔkɔpare anaare yiele.

A mine la; 

kalebɛɛ, Gyɛrebaalɛɛ, Birifoɔlɛɛ ane Nandɔmɛɛ. 

## A Yiele Mine Pãã La Ama;
   1.N yeŋ bone waala be mane-gaŋene

        Kyɛle mɛɛ

    N yeŋ bone waala be mane-gaŋene

Gure mɛɛ

Nyaa N yeŋ bone waala be mane-gaŋene

N iri daadaa kyɛ zoro te lo gaŋ a mane

Saamine woo ne koma a nɔvelaa N yi kyene

Mamine woo be koma a nɔvelaa. N yi kyene

Pɔgeyataa woo ne yaŋ mɛ a zorii

N yeŋ bone waala be mane gaŋene

## A Ayi Soba
  2  Te kyeɛre lantaa wa yaa bie (2X)

Bie tuo n'o Pelee kulo ne

Te kyeɛre lantaa wa yaa bie

Bie saamine kyeɛre lantaa wa yaa bie

Bie tuo n'o Pelee kulo ne

Te kyeɛre lantaa wa yaa bie

Biemamine kyeɛre lantaa wa bie

Bie tuo n'o Pelee kulo ne.....

## A Ata Soba
3. K'ɔ wa gaaɛ too kono too

    Luana woo 

K'ɔ gaaɛ too kono woo

Ziezaa aŋ be

K'ɔ gaaɛ too kono woo

Banyeenɛɛ biiri

K'ɔ gaaɛ too kono woo 

Ziezaa aŋ waa lɛ.....

## A Anaare Soba
4. Te waana yee te waana (3x)

A waana wa ta koɔla

Woŋ boŋkorɔ nyuuu.

## A Nuu Soba
5. Te woŋ yɛ boorɔ yuori

  Yieme yaa woŋ yee

  A waana n'a di boŋkãã

Yieme yaa woŋ yee

A waana ka kɔbɔŋ dɔglee

Yieme yaa woŋ yee

N yaa yee woŋ yeeyaa.

## Ayoɔbo Soba
6. Aŋ daŋ de pɔge (2x)

   Daa bɛ loo

  Weɛ la ten pãã gɛre bēē

Aŋ daŋ de pɔge 

Daa bɛ loo

Dikpeɛlɛ biiri

Aŋ daŋ de pɔge

Daa bɛ loo

Weɛ la ten pãã gɛre bēē.....

## Ayoɔpoi Soba
7.Dikpeɛlɛ pɔlbilii woo

   Yɛ do peere ka te nyɛ lɛɛ

   Ka yɛ oɔŋ wɔɔ pɛle ne te

   Te ŋmaara t'n leɛ kuloo.

## Anii Soba
8. A Pelee ko togi yee

    A Pelee ko tog

    K'a Pelee ŋa koŋ yɔɔ pompie

   A Pelee ko tongi.

## Awai Soba
9.  Te koŋ zeŋe teŋɛɛ zeŋe teŋɛɛ

    Te koŋ zeŋe teŋɛɛ ka parɛɛ

    Wa mɔge naaini nyuuroo. 

 
 

 

e
Rude boy

**Paul Okoye,** ka neɛ zaa baŋ o ka o yuori di Rude boy, e la Nigeria yiele ŋmɛ karaa kaŋa. O piili la a yiele ŋmeɛbo 2000 yuoni a e mɛmba ko P-Square duo neŋ o yitɔsoba Peter Okoye.

## Omeŋɛ yɛlɛ
Ba dɔge o la Nɔvembare 18, 1981 ka o e yumo lizaa ayi ne yeni(41 years) Jos, Nigeria.

O pɔge la Anita Isama ka ba kulitaa 2014 yuoni.

O bie la Andre Okoye.

O yɔmine la Peter Okeye, Jude Okoye, Mary Okoye ane bamine.

O dɔgereba la Mazi Moses Okoye ane Josephine Okoye.

Neɛ zaa baŋ o la ka o yuori di Rudeboy, Kingrudy.
Rudolf Nsorwine Amenga-Etego

**Rudolf Amenga-Etego** (ba dɔge o la December 17th, 1958) e la lawyer ane environmentalist. O da nyɛ la Goldman Environmental kyɔɔtaa 2004, a yi o soŋ vɛŋ kõɔ nyaabo e mɔlɔ ko a Ghana. Kpɛɛ zaa e la World Bank ane International Monetary Fund na maŋ terɛ loans korɔ a Ghana gɔbena a vɛŋ kõɔ yɛlɛ e mɔlɔ.

O naŋ e lawyer bile, o maŋ sonna la bambaala naŋ na maŋ seŋ ka ba meŋ yɔɔrɔ kõɔ sama ane bana ba naŋ yeli ka ba la maŋ saŋna a kõɔ gbɛɛ bara. A yɛlɛ ama vɛŋ la ka o peɛre gaa nimitɔɔre a na nyɛ bonna na maŋ vɛŋ ka ba maŋ sanna a kõɔ sere bara. O teɛroŋ o naŋ taa kyaare neŋ kõɔ e la 1999 yuoni a o kpɛtaaba a capital, Accra, naŋ da ŋmɛ kpɛlle ka ba ŋmaa la ba kõɔ mii bare a yi sanne kaŋa naŋ da kpɛ ba. Sommo mine a yi a World Bank, ane IMF, Ghana gɔbena da soŋ faare la a yelferaa ŋa.

## Toma
O nyɛ la o Bachelor of Arts yineŋ University of Ghana, EMGL yineŋ  Ghana Institute of Management ane Public Administration, ane a Barrister at Law yineŋ Ghana School of Law. O da nyɛ la Goldman Environmental kyɔɔtaa a 2004, a yi o naŋ maŋ sonna kõɔ yeltare a Ghana. 

## Kyͻͻtaare
O da di la 2004 Goldman environmental kyɔɔtaa.

## Yɛlɛ Yizie
SWEET MOTHER ACADEMY SCHOOL

Ƒo na baŋ nyɛ la **Sweet Mother Academy** Sakuuri, Kumbiehi naŋ be Wa poɔ a Ghana paaloŋ. A sakuu ŋa taa la Kindergarten te tɔ Junior High Sakuuri. A Nma Hajia Ansariata Insah la neɛ naŋ yuo a sakuuri ŋa. Anna Hajia Ansariata yuo la a sakuu ŋa kindergarten a dɛŋdɛŋ soba a yuoni 2002. Yuomo naŋ pare a kindergarten yuobo puoriŋ, ka o la te yuo ana sakuu ŋa pramere a 2012 poɔ. A la te waana 2018 poɔ la ka Nma Hajia Ansariata la te yuo a sakuu ŋa Junior High Sakuuri. A yuoni 2020 poɔ la ka a sakuu ŋa sɛge ba BECE dɛŋdɛŋ soba. Yelmeŋa la, ba BECE sɛgebo dɛndɛŋ soba ŋa ba biiri zaa da paasi la te zuo ka ba da nyɛ handrɛd pɛzɛnte (100%).
Saa Mine Bebiri ( Father's Day)

** Saa Mine Bebiri ** e la a bebiri na ba naŋ ma moore bedɔgreba ane ba naŋ taa a ba biiri velaa, a kaara ba zu ka ba naŋ tõɔ baa a e bioe noba. A kyu ŋa e la a kyu na seŋ ka be-saa zaa na tõɔ kaa o bie bee biiri zu velaa la ka ba moorɔ. A kyu ŋa ma di la yuoni zaa a Gyɔɔne kyu poɔ bebie pie ane anii zaa poɔ yuoni zaa. A kyu ŋa meŋ ma e peɛnoo Bebiri kaŋa ko bi-dɔgreba ane tontoneba  zaa ka ba peɛne kyɛ di a kyu ŋa ne poɔpeɛloŋ.
## A Kyu Ŋa Tonɔ
Saa mine kyu ŋa taa la tonɔ yaga ko bi-saa mine bee dɔgreba ka ba leɛ tõɔ baa iri a kaa ba biiri zu ka ba naŋ ba wa daŋ erɛ togitogi zaa.

A meŋ maŋ wullo la yɛŋ kaŋa ko noba na baŋ dɔge sere bee na baa taa biiri, ka Zane yɛŋ kaŋa yi a kyu ŋa poɔ ka nedaare kaŋa ba meŋ wa tõɔ kaa ba meŋ biiri velaa.

Noba maŋ baŋ laŋ la taa a de kyɔɔtaare ko a bi-saa mine, a lɛ meŋ maŋ wullo la yele kaŋa a baa paaba zie.
## Aŋ La Na Baŋ E Bi-Sãã
Neɛ zaa naane na baŋ e bi-sãã see ka o soba ta taa bu kaŋa bee e yɛlɛ mine bi-sãã zaa na seŋ ka o e, a saŋ na ka o soba naŋ ma baŋ tõɔ boɔle o meŋɛ bi-sãã.
Dɔɔ na taa pɔge a taa biiri a kaara ba zaa zu velaa la ka ba boɔlɔ dɔɔ, bonso o di la o konoɔre velaa a koɔrɔ.

## Sommo Mine Yizie
Saakom

**Saakom** : e la yuori yelbiri a yelbie gaŋgyere poɔŋ.

**Saakom** e la yuori kaŋa dagaaba naŋ de ko ba dɔgra kaŋa naŋ daŋ yi a teŋɛ zu kyɛ ko ba. O e la neɛ naŋ daŋ nyɛ yɛlɛ, a taa yɛneŋ. A neɛ ŋa tɔ maŋ waa la ne koro bee nekpoŋ a yiri poɔ. 

Gbɛɛ yaga dagaaba laŋkpeɛbo poɔŋ onaŋ la maŋ tere sori asaŋa naŋ ka yeli zaa baŋ e a yiri poɔ. ka onaŋ ba wa tere o noɔre kyɛ ka neɛ ŋmɛ a meŋ ŋaa a e yɛlɛ mine a baara zaa a naŋ leɛ wa page o la.

Ba maŋ e la noba naŋ taa nensaaloŋ, nyɔvore sonne ane a taaba mine ba laŋkpeɛbo poɔŋ. O naŋ maŋ a yiri dandɔɔ, a yiri nenkpoŋ, yelmaala.

## Saakommine Tɔna dagaaba Lankpeɛbo Poɔ
1) Saakommine la maŋ wulo ba biiri ba yipɔge yɛlɛ,

2) A sonna ba biiri maala yɛlɛ kork ba.

3) Ba naŋ la maŋ baŋ tere noɔre ka yeli baŋ e a yiri poɔŋ.

4) Ba e la yelmaalba a yiri poɔ

5) Nyɔovore sonne deme la ba.

## Sommo Yizie
Rockson-Nelson Dafeamekpor

Hon. **Rockson Nelson Etse Kwame Dafeamekpor** e la Gaana pɔleteseɛ̃ŋ aneŋ begimaala naŋ areko a South Dayi vooten lombori naŋ bé  a Volta region teŋa poɔ. O e la a paati bikpeɛŋaa ako a kɔtɔweɛ paati.

## O Nyɔvore Piiluu Aneŋ O Sakuu
O da nyɛ la gama mine ba naŋ boɔla BSc in Tourism a yi Sakuu ŋa ba naŋ boɔla University of Cape Coast. O da lɛ gaa la nimitɔɔre a lɛ yineŋ gama mine ba naŋ boɔla LL.B a yi sakuukpoŋ ŋa ba naŋ boɔla University of Gaana. O da lɛ gaa la nimitɔɔre a te gaa lɔɔ Sakuu ŋa ba naŋ boɔla Gaana school of Law, a Sakuu ŋa la ka o da baare a lɛo Barrister-at-Law.

## O Toma Yɛlɛ
Sɛre oŋ  lɛo a begimaala o da e la Senior Associate ako Hayibor, Djarbeng aneŋ Company Law Firm kaŋa naŋ bé Kokomlemle zie kaŋa naŋ bé a Akraanaa paaluŋ poɔ.

## O Naakoɔ̃ Yɛlɛ
O da kpɛ la a begimaale dié a 2016 vootenkpoŋ yuoni poɔ, béŋ ka o da di a kogo aneŋ 71.44% kɔɔ poɔŋ, ŋaa da ko o 8% kɔɔ poɔŋ a kɔtɔweɛ paati begimaaleba naŋ bé a begimaale dié poɔ

A 2020 vootenkpoŋ  yuoni poɔ o da lɛ di la a kogo neŋ vootere 72.7% kɔɔ poɔŋ ako a kɔtɔweɛ paati.

## O Meŋa Yɛlɛ
O e la kristabie, o taa la pɔge aneŋ biiri banaare.

## Sorizu Nyagma Naŋ Pɔge o
A 14 ɔɔgore 2021 yuoni poɔ,  duoro da wɛɛŋ ka sorizu nyagma da pɔge o la a Aveyime sore naŋ be a Volta region poɔ. O lɔɔre da sããyɛŋ a yi wagre ŋa lɔɔre ŋa ba naŋ boɔla KIA naŋ da tuori o ka o da le neŋ a lɔɔre a da pere. Ba da de o la gaa neŋ a 37 military hospital die,  be ka o da nyɛ tegibu.

## Yɛlɛ Yizie
Rockson-Nelson Etse Kwami Dafeamekpor

**Rockson-Nelson Etse Kwami Dafeamakpor** e la Ghana pɔleteesa ane begemaale die ayɔpõĩ mɛmba a are ko south Dayi Gbandige naŋ be Volta irigyin poɔ. O e la kataweɛ paate mɛmba.

## O Nyɔvore Piiluu ane O Sakuu
Dafeamakpor nyɛ la B.Sc degeree nimipɛle ziiri eŋɛ yi University of Cape Coast. O la e la LL.B a yi University of Ghana. O de la niŋe gaa Ghana School of Law be ka o da baare a leɛ bege-ŋmaara.

## O Toma
Ane o naŋ boɔrɔ ka o leɛ begemaala zaa, o da e la siinia mɛmba be Hayibor Djarbeng ane company law firm naŋ be a kokomlemle teŋɛ kaŋa naŋ be Accra poɔ.

## Pɔletese
O kpɛ la begemaale die fɔrɔ tuuro a 2016 Ghana zaa gbuli nuuri neɛbo, zie onaŋ di a kogi ne 71.44% kɔɔ poɔ a nuuri naŋ neɛ. A lɛ da ko o la 80% yageroŋ.

A 2020 yaga zaa nuuri neɛbo eŋɛ, o la maale zeŋ la a kogi ne o yageroŋ naŋ ŋmaa bare 1.26%, o naŋ di 72.7% kɔɔ poɔ a nuuri zaa naŋ neɛ soŋ.

## O Meŋa Nyɔvore
Dafeamekpor e la kiristabie, o be la kultaa die ane biiri banaare.

## Sori-zu Nyagma Naŋ Pɔge O
14 ɔɔgore 2021 poɔ, duoro da yie la ka o nyɛ la sorizu nyagma a Aveyime sori naŋ be a Volta irigyiŋ poɔ. O lɔɔre wuli ka o da sage wil la bandagula gbɛre buyi saŋa na KIA lɔ-wogi ka naŋ da zo-ŋmaa o lɔɔre a ŋmɛ o bare. 

Ba da bare o la a 37 Military Hospital saŋa na o naŋ da wa nyɛ sammo.

## Sommo Yizie
Saala Sanbo.

Damaaroŋ bee dakuoŋaa la ka ba maŋ de a nyege neŋ saala. Ba maŋ ŋmaa la a daa a puli bilii bilii seŋ lɛ o soba naŋ boɔrɔ, a kyɛ vaare bee moɔ page, a pãã kyɛ tane dɔgele o zaa kyɛ bare voɔre feeŋ. Ana voɔre na ka ba maŋ eŋ a vūū ka o di lɛɛ saŋa na a daare naŋ wa nyɔge na ka ba page a voɔre. O maŋ di la bere ata bee gaŋ lɛ. Ba paaŋ maŋ wa ga la a tɛne bare kyɛ iri a saala.Saala la leɛ daare pampana. Ana la ka noba yaga leɛ negra .Daaŋaa ba la tuula daare see Saala.Te yie dakpeɛne  zaa la tuuro Saala zie gɛrɛ. Ka Taaŋaa daa ba la kyire. A Saala ŋa leɛ vɛŋɛɛ la ka te taama teere zaa baara . Bɔnne yɛ soŋ  kare taŋaa daa Saala nyegereba.
Saaloo

***Saaloo*** e la yuori yelbiri a yelbie begɛ bee gaŋgyere poɔ.

Saaloo e la boŋ koɔre mine ba naŋ maŋ kɔ ka a baa e wɔma. Ba maŋ de a la maale neŋ bondirii gbɛɛ yaga. Dagaaba laŋkpeɛbo poɔŋ, ba maŋ de a la doge neŋ ba bondirii. Ka anaŋ koŋ tõɔ maale sēēmãã ba maŋ de a la deɛle ka a kó.
Sagere

Dagaaba taa la ba kpɛziiri ba na maŋ boɔlɔ a ka deri bee yie. Dagaaba laaŋkpeɛbo poɔŋ, sagere e la dɛgere bee bonzaa naŋ ba taa tɔna a ko ba.

Dagaaba sagere e la yaga te seŋ tevaare, tɛmpɛloŋ, bonsuzagere, nɔɔtezagere, laŋmare ane a taaba yaga.

Dagaaba laaŋkpeɛbo poɔŋ, gbɛɛyaga bibiiri la maŋ kyaara sɔgerɔ sagere a ganna nembɛrɛ.
Sagre Bambangi

**Sagre Bambangi** (ba dɔge o la May 2, 1966) e la a Ghanaian pɔleteseɛŋ kaŋa naŋ are ko a begemaale soba a Ghana republic anaare soba a de neŋ Walewale paaloo neŋ neŋkpeɛŋaa a Northern Region yineŋ a wɔɔ paati.

## Meŋɛ Nyɔvore
Bambangi e la Muslim. O taa la pɔgɔ (neŋ biiri bata).

## O Nyɔvore Piiluu Neŋ A O Sakuu Yeltare
Bambangi ba dɔge o la May 2, 1966. Ka o yi Wungu, paaloŋ kaŋa naŋ be Northern Region a Ghana. O gaa la Navrongo Senior High School a te nyɛ o SC/GCEO O level ane GCE A level. O la gaa la University of Ghana a te nyɛ o Doctor of Philosophy degree yineŋ Agricultural Economics a 2009. O da eɛ la lecturer a University for Development Studies a yi 1997-2016.

## Pɔletese Yɛlɛ
Bambangi e la neɛ naŋ de a wɔɔ paati (NPP) ane nukpala. 2012, o da are la Walewale kogo vootu neŋ a NPP, palemɛte ayoɔbo a republic anaare soba a di.

## O Toma
O eɛ la lecturer a wullu economics a University for Development Studies - Wa Campus.

O eɛ la begemaala a yi January 7, 2013; Pampana o be la gbɛre buyi soba begemaale dieŋ.

## Sommo Yizie
Saint John Bosco's College of Education

**Saint John Bosco's College of Education e la a  kolaagi kanŋa naŋ be Gaana paaloŋ poɔ. O be la Apa Eesi uregin,  Naviroŋgo teŋa poɔ.**
Salifu Adam Braimah

**Salifu Adam Braimah** (ba dɔge o la September 25, 1965 ) o e la a Ghana pɔleteseɛŋ a palemɛte ayɔpoi soba a republic anaare soba naŋ are ko Salaga South paaloo naŋ are ko Northern Region ane a wɔɔ paati.

## Sommo Yizie
Salma Mumin

thumb|Salma la a kpazeɛ soba na
**Salma Mumin** e la Ghana deɛne deɛdeɛna kaŋa kyɛ LA sɛgerɛ o meŋa deɛne meŋ**.** O nimizeɛ naŋ be a Ghana deɛne ŋa poɔ vɛŋ la ka o nyɛ yuori yaga. O na la da nyɛ   Best International New Actress  2014 yuoni poɔ, Papyrus Magazine Screen Actors Awards ane Best Actress in a Leading Role  2019 Ghana Movie Awards poɔ.

## O nyɔvore piiluu
Accra poɔ la ka o gaa te piili a sini deɛne ŋa.

## O Sini iri piiluu
Mumin piili kpɛ la Ghana sini deɛne 2007 poɔ. O sini dɛŋdɛŋ la  *Passion and Soul*. Anaŋ yi 2012 o deɛne la sink yaga, amine la; *Seduction*, *No Apology*, *College Girls*, *Leave my wife*, *The Will*, *No Man’s Land*, and *What My Wife Doesn’t Know*, and *John and John*. Her first screen performance were in *I Love Your Husband* 1, 2, and 3 in 2009. She also starred in the film *You May Kill the Bride* in 2016. Salma toɔ deɛne la paloŋ yobo deɛne meŋ ayi a Ghana sini puoriŋ.She has also been on international movies.

## Omeŋɛ sini maaloo
2015 poɔ la ka o maale o meŋa sini ka yelzu e *No Man's Land*.

### Noba boŋkoɔre ba naŋ de o ka o soŋ koɔre

Salma enfuoni la ba de eŋ bilbɔɔde ane tv zu a koɔre neŋ boma. Amine la Unibank, Jumbo, Electromart ane amine. Unibank la ka o ne ba da daŋ toŋ a toma ŋa. Ona la a ambasada ko Hollywood Nutritions Slim Smart

## Sini mine o Salma naŋ deɛne

* *What My Wife Doesn’t Know*
* *No Man’s Land* 
* *Seduction*
* *No Apology*
* *Passion and Soul*
* *College Girls*
* *Leave My Wife*
* *The Will*
* *Amakye and Dede*
* *John and John*
* *Apples and Bananas*

## Sommo yizie
Sam Nartey George

Hon **Samuel Nartey George** (Doge o la 22 Gyɛnoɔre 1985) yuoni poɔ. O e la Gaana Pɔleteseɛŋ. O yi la Ahwiam Ningo teŋkuroo o e la a kɔtɔweɛ paati bikpeɛŋaa. A 2015 vooten yuoni poɔ o da daa la E.T Mensah a lɔɔ kyɛ da are ko a paati a 2016 vooten poɔ a ko a Ningo-Prampram vooten lomborio e la neɛ naŋ poɔ a begemaale die  ayɔpoi a Repubuliki anaare Gaana a are ko a Ningo-Prampram vooten lombori

## O Nyɔvore Piiluu Aneŋ O Sakuuri  Gaabo
Ba doge o la a 22 Gyɛnoɔre 1985 yuoni a Somanya naŋ be a Eastern region Gaana poɔ. O da nyɛ la gama mine ba naŋ boɔla BSc In Agricultural Engineering (tane aneŋ koɔŋ Engineering) a yi KNUST aneŋ gama mine ba naŋ boɔla  L.L.B a yi university ŋa naŋ be London.  O taa la gama mine ba naŋ boɔla Executive Masters (Dissertation) (zɔɔre emmaaroo aneŋ zinlaafeɛ) a yi a Kofi Annan International Peace Keeping And Training Center (KAIPTC). A disembare, 2020 yuoni poɔ, o da yineŋ la gama mine ba naŋ boɔla MSc In International Strategy aneŋ Diplomacy a yi London Sakuuri of Economics aneŋ political science.

## O Toma
O da e la Assistant Director ako toma zie kaŋa ba naŋ boɔla Head Of Civil Service, a yi a 2010 yuoni poɔ a te tɔ 2014 yuoni kyɛ da lɛ e Communication Specialist a da ko a Gaana paaloŋ yidaandɔɔ toma zie a yi a 2014 yuoni a te tɔ a 2016 yuoni.

## O Nakõɔ Toma

### Vooten Yeltare
A 21 Nyɔgevennebare 2015 yuoni poɔ, o da gbigre la begemaala naŋ da are ko a Ningo-Prampram Hon. E.T Mensah (begemaala a yi 1996 poɔ a te tɔ 2015 yuoni) a yi a kɔtɔweɛ paati vooten poɔ. O da daa o la lɔɔ kyɛ da nyɛ vuo a are ko a 2016 begemaale vooten. O da di neŋ la 4,910 vootere, kɔɔ poɔ aŋ da e 53.4% a vootere zaa poɔ, kyɛ ka E.T. Mensah meŋ da nyɛ vootere 2,831, kɔɔ poɔ aŋ da e 38.5%.

A 2020 vooten yuoni o da di la a kogi a da areko a Ningo-Prampram vooten lombori aneŋ vootere 23,860  kɔɔ poɔ aŋ da e 63%, o da daa la Mr Sylvester Tetteh naŋ da are ko a kukurudu paati a lɔɔ, a yi wagre ŋa oŋ da nyɛ vootere 13,588

A Satadee 13 Mɛnoɔre 2023 yuoni poɔ, o da lɛ di la kogo a kataweɛ paati vooten poɔ a areko a Ningo Prampram vooten lombori, o da nyɛ la vootere 1,036

### O Begimaale Kɔmɛtiiri
Pampana ŋa o e la neɛ naŋ poɔ a Public Account Kɔmɛtiiri aneŋ yɛleyaga Kɔmɛtiiri

## O Yɛlnyeraa
O e la neɛ naŋ zɔɔ neŋ a yele ŋa ba naŋ boɔla LGBTQ, ka o tɛgɛ e dɔɔ aneŋ dɔɔ gantaare aneŋ poge neŋ poge gyɛŋtaa a 2021 yuoni poɔ. O da arɛɛ kpeɛŋaa ka  a Yɛllɛ ŋa ta e a Gaana poɔ.

## O Meŋa Nyɔvore
O e la kristabie, a taa poge aneŋ biiri.

## Zipeɛre
Sambɛre

## Sambɛre ;
Sambɛre la zie na ba naŋ maŋ kuro boma aseŋ kue, laɛ, baga,sɔre,piŋgaraa amk. Kyɛ ziiri mine te zeŋ Charia, ba koroo die  ka ba boɔlɔ sambɛre kyɛ boɔlɔ kuribu die ka Sabɔge.
Samiu Kwadwo Nuamah

**Samiu Kwadwo Nuamah** (ba dɔge o la 25 July Tanoso, Kumasi ) o e la Ghanaian academic, engineer, ane politician. O e la a wɔɔ paati neɛ kaŋa ane neɛ naŋ are ko a Kwadaso paaloo. O kpɛ a begemaale die a yi January 2017 – 2021.

## O Nyɔvooroŋ Piiluu
Ba dɔge o la 25 July, Nuamah naŋ be Tanoso, a paaloo kaŋa naŋ be a Kumasi a Ashanti Region a Ghana. O taa la engineering doctorate (EngD) ane master's degree yineŋ University of Nottingham UK ane Cranfield University UK, kyɛ la e karema a University of Ghana kyɛ baŋ gaa kpɛ a  begemaale die a 2017.

## 2015 Parliamentary Primaries
June 2015, Nuamah da are la a vootu  aneŋ teɛroŋ ka o di a tõɔ gaa are a paaloo begemaale die vootu. Noba banuu mine ye poɔ Owusu Afriyie Akoto ane Josephine Hilda Addo, neɛ naŋ da are ko a paaloo kogo vootu. O da di la a vootu ane bie 191.

## 2016 Vootu
A yi bie 6854, Nuamah di la 90% aneŋ a o domo Monica Buamah naŋ be a kataweɛ paati poɔ, David Akwasi Adongo naŋ be People's National Convention ane Kwame Boateng Antwi naŋ be Convention People's Party naŋ are ko a Kwadaso paaloo a Ghana begemaale dieŋ.

## Meŋɛ Nyɔvore
Nuamah kulee la Nana Akosua Serwaa Nuamah a taa biyeni neŋ o.

## Sommo Yizie
Salema

** Salema ** e la Naaŋmene bommaale mine o naŋ maale eŋ a teŋɛ zu ka a boɔbo ba e mɔlɔ. A e la boma naŋ taa tɔnɔ kaŋa ko nensaala teŋɛ zu waabo. A ma be a la tensɔge puli poɔ, ka ba tigi kyɛ pãã na baŋ nyɛ o.
Sakuuri gaabo tɔnɔ

Sakuuri gaabo maŋ soŋ la nobɔ ka ba waa teŋ-bisonne kyɛ nyɛ tomɔ meŋ naŋ sommo ka ba sanyɔ do. A maŋ la vɛŋ la ka neɛ baŋ gyɛle iri faa ne velaa taaŋ.

Sakuuri gaabo maŋ wuli te la tommɔ tomo naŋ taa tɔnɔ seŋ le.A soŋ ka te baa velaa kyɛ baŋ yɛlɛ meŋ. A ŋa pãã maŋ vɛŋ ka te laŋkpeɛbo sommo, ka yelwontaa bee ka ziyuo pãã dire vūū.
Sampane

**Sampana** e la daa ba naŋ maŋ ŋmaa pɛnne ka o waa ŋa nensaalaa gbɛre ka pɔgeba maŋ di pana/kpala ziiri. Dakoroŋ saŋa na selemente naŋ da ba kpɛ Dagapaaloŋ, pɔgeba da maŋ bu la zigu/tanzie naŋ taa kubilii a poɔ a paaŋ paali ne naabini ne vɔlooŋ a ore/ bu ka a kpɛ taa ka ba di ana sampama ŋa ŋmɛ ŋmɛ neŋ ka a kpali.
Samson Abu

Hon. Samson Abu eɛɛ neɛ naŋ yi Lawra munisipaal poɔ,O da e la NDC MP a 2012-2016 Lawra poɔ yuomo anaare￼
Samuel Atta Mills

**Samuel Atta Mills** e la Ghanaian pɔlitiseɛŋ aneŋ neɛ naŋ poɔ a begimaale die naŋ e ayɔpoi soba ako a  Fourth Republic of Ghana aneŋ a begimaale die naŋ e anēē a 4th Republic of Ghana naŋ areko a Komenda Edina Eguafo Abrem vooten lombori  naŋ be Fante Irigyin ko a Kataweɛ paati.

## O Nyɔvore Piiluu Ane Ganzanne
Ba dɔge la Mills Nadaare 26 kyɛpire 1956, ane baa la Kissi naŋ be Fante Irigiŋ Ghana. O nyɛ la o sɛkondere ganzanne Mfantispim Sakuuri, be ka o nyɛ o GCE sɛtefekate.  O de la niŋe gaa Komenda kolaagyi be ka o te nyɛ Diploma yi Ganzanne.  O naŋ de o zannoo nimizeɛ Komenda, Mills gaa la Belmont Yuniveniti be ka o te nyɛ o BBA yi Economics ane Accounting 1984 poɔ, ane o MBA yi Finance ane Banking 1986 poɔ.

## Toma
Ane o naŋ kpɛ Parliament zaa, Mills da naŋ tona la a Ghana Tourism Baabo Company a e Chief executive Ɔfesa yi 2003 te tɔ 2005, o da paale la Panera Bread a e Regional Manengya. O da tona la a lɛ te ta 2009 ba naŋ da kaa iri o, ka o e presidential Aide ko a President John Atta Mills naŋ be naaŋ. O da daŋ toŋɛɛ First American Baŋk e Commercial pɛmmo Manengya.

## Pɔletese
Mills e la mɛmba ko a Kataweɛ paate.

### 2016 Elections
A 2016 Ghanaian general elections, o di la a Komenda-Edina-Eguafo-Abirem Constituency parliamentary dakogi.  O die la ne 21,957 nuuri naŋ e 38.4% yi a nuuri zaa kyɛ ka a NPP parliamentary candidate Stephen Nana Ato Arthur nyɛ 15,960 nuuri naŋ e 279% yi a nuuri zaa, a NPP parliamentary candidate John Sterlin nyɛ la 18,860 nuuri naŋ e 33.0% yi a nuuri zaa, ane a CPP parliamentary candidate Mrs. Rose Austin Tenadu nyɛ 410 nuuri naŋ e 0.7% yi a nuuri zaa.

#### Kɔmatee
A parliament poɔ, o toŋ la kɔmatee parɛɛ parɛɛ. O e la mɛmba ko soe ane so-tu kɔmatee ane a dakogi zu potuuro ko public Accounts kɔmatee.

##### 2020 Elections
Mills da la leɛ zeŋ la a Komenda-Edina-Eguafo-Abirem dakogi a 2020 Ghanaian general elections wagere o naŋ da wa kɔɔle 26,886 nuuri naŋ e 42.7% yi a nuuri zaa o ne Samuel Joe Acquah, a NPP parliamentary candidate naŋ nyɛ 23,039 nuuri naŋ e 36.6% yi a nuuri zaa ane a GUM parliamentary candidate Abubakr Sadiq Cann naŋ nyɛ 1,122 nuuri naŋ e 1.8% yi a nuuri zaa, ane PPP parliamentary candidate John Sterlin naŋ nyɛ 11,964 nuuri naŋ e 19.0% yi a nuuri zaa.

## Meŋɛ Nyɔvore
Mills e la kirista bie ane mɛmba ko a Methodist Ŋmenedie Ghana. O beɛre la a te president koroo naŋ ba kyebe John Atta Mills.

## Yɛlɛ Yizie
Samuel Ayeh-Paye

**Samuel Ayeh-Paye** e la Ghana pɔleteseɛŋ naŋ are ko palemɛte ayɔpoi Ghana republic anaare soba naŋ are ko Ayensuano paaloŋ Eastern Region ane wɔɔ paati.

## O Biiloŋ Nyɔvore
Samuel dɔgebo eɛ la Thursday, 17 May 1973 ka o yi Aburi, Eastern Region a Ghana.

## O Sakuuri Gaabo Yɛlɛ
O taa la HND yineŋ Accra Polytechnic naŋ be a  Accra (now Accra Technical University) naŋ be a  Accra, Ghana. O meŋ la nyɛ la MVM training yineŋ Accra Technical Training Center (ATTC) naŋ be Accra, Ghana, ane certificate yineŋ Indian Institute of Management Studies a India.

## O Toma
A yi 1999 - 2000, O da e la transport a manager a Accra Metropolitan Assembly tona a Waste Management Department  o meŋ eɛ la workshop manager yineŋ 2003 -2005 a Metro Mass Transit naŋ be a Ghana. A yi a be o meŋ la eɛ la assistant technical manager yineŋ 2005 -2008 a DVLA naŋ be a Ghana.

## Pɔletese Nyɔvore Yɛlɛ
O da e la mɛmba a 5th, 6th ane 7th palemɛte 4th Republic eɛ la begemaale mɛmba a yi 2009- 2021.O naŋ e tontoŋkoraa a DVLA officer, o da ŋmɛ kpɛlle kyaare neŋ soe waaloŋ aneŋ leɛ maaloo a begemaale die poɔ.

A March 2017, o da boɔle la kyakya kyaare neŋ Upper Chamber a na leɛre a Council of State.

## Meŋɛ Nyɔvore
Samuel kulee pɔge ane biiri bata.

## Sommo Yizie
Sampson Tangombu Chiragia

**Sampson Tangombu Chiragia** (dɔgebo bebiri da la 24 Ɔtoorebare kyuu 1966) O e la a Gaana pɔleteesa kaŋa naŋ be a Kataweɛ paati (NDC) deme poɔ. O waa la a bɛgemaala kaŋa a ko a Navrongo Central paaloŋ naŋ be a Upper East  Region a Gaana poɔ.

## Nyɔvore Piiloŋ ane O sakuuri Gaabo
Chiragia yi la Navrongo. O taa la MBA ne Financial management.

## Sommo Yizie
Sampson Ahi

**Sampson Ahi**  e la Ghanaian pͻletesen kyԑ naŋ e a begemaale neԑ ko a Begemaale die ayopoi ko a Republic of Ghana Anaare soba naŋ are ko a Bodi Gbandige naŋ be a Western Irigyin a Kataweԑ Naa yuori eŋԑ.

## Nyͻvore Piiluu Ane Sakuuri Yɛlԑ
Ba da dͻge la Ahi September kyuu beri pie ne anaare daare 1976 poͻ. O yi la Sefwi Bodi teŋԑ kaŋa naŋ be a Western Irigyin a Ghana paaloŋ poͻ. O da de la o Bachelor of Arts degeree a yi University of Ghana, Legon ane o Executive Masters in Governance and Leadership (EMGL) a yi neŋ Ghana Institute of Management and Public Administration (GIMPA).

## Toma
Sԑre ka o kpԑ a begemaale die, Ahi da toŋԑԑ la a e a sector manager ko Armar Jaro a yi a yuoni 2003 a te tͻ 2004.  O na da la a Dipiti Minista a ko Toma ne Yie a Mahama Naaŋ.

## Pͻletese
Ahi da kpԑ la a begemaale die a January kyuu beri ayopoi daare 2005 poͻ a are ko a Juabeso gbandige deme a Kataweԑ Naa yuori eŋԑ. O da are ko la a gbandige a te ta 2012 a saŋa na la ka o da leԑ are ko Bodi gbandige paalaa na baŋ ŋmaa kogi. O na la a begemaale neԑ ko a gbandige deme a yi lԑ waana zenԑ.

## Meŋԑ nyͻvore
Ahi de la pͻge ka bat aa biiri banuu. O e la Krista bie.

## Sommo Yizie
Samuel Erickson Abakah

**Samuel Erickson Abakah** (dɔgebo bebiri da la 10 Ɔɔtoobare 1959) e la Ghana pɔleteseɛŋ Neɛ naŋ be a Wɔɔ paati (NPP) deme poɔ. O waa la a bɛge maala kaŋa naŋ a are ko a o paaloŋ Shama, naŋ be a Western Region  a Ghana poɔ.

## Nyɔvore Piiloŋ ane Sakuu Gaabo
Abakah yi la Abuesi. O e la merɛ dire kaŋa a Ghana  poɔ.

## Sommo Yizie
Samuel Kuffour

**Samuel Osei Kuffour** e la Ghana bɔlŋmɛɛrɛ naŋ bare bɔl ŋmeɛbo.Noba baŋ o la ne o nandaare faŋa , wagere na o naŋ wa ŋmeɛrɛ bɔl kora Bayern Munich.O ŋmɛ ko   ba la yuompie ka ba de kyɔɔtaare , ayi ba naŋ bɔl- ŋmɛ kpankpie kɔɔ  lezaayi ne pie poɔ.
Samuel Nartey George

**Samuel Nartey George** (dɔgebo e la 22 January 1985) e la Gaana pɔletese. O yi la Ahwiam, Old Ningo.O e la neɛ naŋ are ko a kataweɛ paati. A November 2015, o daa lɔɔ la E. T. Mensah kyɛ are ko a paati 2016 begemaale die kogo kyakya Ningo-Prampram paaloo.  O e are ko la a Ghana palemɛte ayɔpoi soba a republic anaare soba naŋ are ko Ningo-Prampram paaloŋ.

## A Sakuuri Ane  O Zannoo
Sam Nartey George ba dɔge o la 22 January 1985 a Somanya naŋ be Eastern Region Gaana. O nyɛ la BSc. yineŋ Agricultural Engineering (Soil & Water Engineering) a KNUST ane L.L.B yineŋ a University of London. O nyɛ la Executive Masters (Dissertation) (Conflict, Peace, ane Security) yineŋ Kofi Anann International Peacekeeping ane Training Center(KAIPTC). A December 2022, o baare la  MSc yineŋ International Strategy ane Diplomacy yineŋ  London School of Economics ane Political Science.

## O Toma
Sam Nartey George da e la assistant director ko Head of Civil Service yineŋ 2010- 2014 ane  communications specialist President ɔfere 2014- 2016.

## Pɔletese

### Nu-neɛ
Sam George, 21 November 2015 da di la Ningo-Prampram Hon. Enoch Teye Mensah (MP 1996-2015)  NDC primaries vootu a naŋ are ko a paati 2016 begemaale die vootu. O di la vootu neŋ bie 4,910 naŋ e 53.4% kyɛ ka E. T. Mensah meŋ nyɛ bie 2,831 naŋ e 38.5%.

A 2020 vootu, George la ka ba da boɔle a wuli ka ona la di a kogo Ningo-Prampram paaloo aneŋ bie 23, 860 naŋ e 63% kyɛ daa a o dondomo Mr. Sylvester Tetteh naŋ be a wɔɔ paati NPP, aneŋ bie 13, 588.

Sam George Saturday, 13 May 2023 da la zeŋ la a kataweɛ  vootu kyaare neŋ a begemaale mɛmba ko Ningo-Prampram paaloo a daa o domo Michael Kwettey Nettey naŋ be NDC 2023 primaries a ko o vuo ka o are ko 2024 begemaale die mɛmba vootu. O di la neŋ bie 1,036.

### '''Begemaale die kͻmatiiri'''
Pampana ŋa Sam George e la neԑ naŋ paale a Public Accounts Kͻmatii ane a Communications Kͻmatii.

### O sagedeebo
Sam George taa la teԑroŋ kyaare a anti-LGBTI yeltarre a nyԑ o naŋ manne ka dͻͻ ne dͻͻ bee pͻge ne pͻge seŋgan yԑlԑ waa “yelŋmaa-baraa”. A yuoni 2021 poͻ, o ne o begemaale taaba mine da wuli la ba hakelԑ kyaare lԑ begԑ naŋ baŋ ŋmaa a dͻͻ ne dͻͻ bee pͻge ne pͻge seŋgan yԑlԑ ane yelzaa naŋ kyaare a LGBTI baabo yeltarre, ka laafēēloŋ yԑlԑ gba la. Noba yaga wuli la ba hakelԑ kyaare a yelkabeelee ŋa onaŋ waa “hawonaa”.

## O Meŋɛ Vore
Sam George e la Khrista.

## Sommo Yizie
Samuel Nsowa-Djan

**Samuel Nsowah-Djan** e la pɔleteseɛŋ kaŋa naŋ are ko a palemɛte ayɔpoi soba a Ghana repulic anaare soba a are ko a Upper Denkyira West paaloo naŋ be Central Region aneŋ a wɔɔ paati.

## O Nyɔvore Ane O Sakuuri
Samuel ba dɔge o la 26 June 1961. O yi la Denkyira Breman naŋ be Central Region a Ghana. O baare la University of Ghana, Legon aneŋ bachelor's degree yineŋ Sociology a 2005. O meŋ taa la diploma yineŋ University of Education, Winneba. Pampana o erɛ la o MPhil Development Studies yineŋ University for Development Studies.

## O  Toma
Samuel da e la karemazuzeɛ ko Denkyira-Breman Anglican Basic School. O meŋ da e la CEO ko Nsowah Mining Company Limited naŋ be Dunkwa-On-Offin.

## Pɔletese Yɛlɛ
Samuel e la neɛ naŋ are ko a wɔɔ paati. A 2015 NPP parliamentary primaries, o da are la a daa Benjamin Kofi Ayeh lɔɔ teŋɛ.

### 2016 Vootu
A 2016 Ghana gbuli zaa vootu meŋ, Samuel meŋ da la di la Upper Denkyira West paaloo begemaale die kogo. O da di la neŋ bie 16,881 naŋ e 61.3% kyɛ ka a kataweɛ paati soba, Ambrose Amoah-Ashyiah meŋ nyɛ bie 10,655 naŋ e 38.7%.

### 2020 vootu
Samuel da ba di Upper Denkyira West begemaale die kogo vootu 2020 Ghana gbuli zaa vootu a yi neŋ NDC begemaale die, Daniel Ohene Darko. O da ba di neŋ bie 17,925 naŋ da e 49.3% kyɛ ka da nyɛ biiri 18,446 naŋ e 50.7%.

### Committee
Samuel da e la mɛmba kaŋa ko Privileges Committee.

## O Meŋɛ Vore
Samuel e Krista bie.

## Sommo Yizie
Sarah Adwoa Safo

Ba da ɛlɛte o la a danweɛ soba ka o e mɛmba of Parliament ko Dome Kwabenya 2012 poɔ. Ba la leɛ ɛlɛte o la 2016 poɔ ane 2020. O da e la deɛpete yageroŋ wɛdere a 7th parliament of the 4th Republic of Ghana ane o yoŋ la pɔge naŋ e MP Ghana poɔ naŋ tage do a yageroŋ niŋe vuo araa bayi soba.

Ba da kaa iri o la ka o e Minisa ko state naŋ kaara Bɔnne Procurement 2017 poɔ, waana wa tɔ 2021. Nana Addo Dankwa Akufo-Addo wagere, yidaandɔɔba banuu soba ko a 4th Republic of Ghana. A parliament anii soba eŋɛ, a fourth Republic of Ghana eŋɛ, Yidaandɔɔ Akufo-Addo da kaa iri o la ka o e Minisa ko Dɔba ne pɔgeba, Biiri ane social protection, o toŋɛɛ a be te ta 28 Sakyɔrɔ kyuu 2022 ba naŋ da wa bare o toma poɔ.

**Vootiŋ** **Yele** 

Madam Sarah Adwoa Safo, nan be a wɔɔ paati  poɔ e la Begemaala a ko Dome-Kwabenya Constituency,  saŋa ne o nan da die a December vootiŋ. O da die ne 7, 2020 voot nan wono 75,041 vootuu zaa lantaa. O da die kyɛ baarɛɛ Mrs Faustina Elikplim Akurugu, nan da neɛ 52,262 nan woɔno 40.64 o vootuu zaa poɔ a ko a  katawie paati. Mr Kofi Kwachie Asante nan be  Liberal Paati of Ghana (LPG) da neɛ 804 (0.63 per cent) voot, Abdul Kadri Issah nan be  People’s National Convention (PNC) meŋ da neɛ 221 (0.17 per cent),  vootu aneŋ Mr Emmanuel Anderson Adongo, nan be  Independent Candidate da neɛ 271 (0.21 per cent) vootuu.

## Meŋɛ Nyɔvore
O kuli la seɛre 17 kavaare kyuu 2019 eŋɛ.

## Kyɔɔtaa ane Emmo
Adwoa da e la neŋkaa iraa a Nobles Forum kyɔɔtaa 2012 poɔ. Glitz Africa da eŋ o la o naŋ waa a Top 100 pɔgeba ko a yuoni.

## Sommo Yizie
Sarah Adwoa Saro

Sarah Adwoa Safo e LA lawyer ane politician naŋ poɔ NPP party poɔ. On a la Dome Kwabenya naŋ be Accra Mp ayi 2013 a was 2020 poɔ. On LA Nana Addo Dankwa Akufo-Addoda iri ka o e minister naŋ kaara pɔgbɔ, dɔbɔ ane bibiiri yeltarre. O Parliament bagaabo zuiŋ ka Nana Addo Dankwa Akufo-Addo iri bare a dɔbɔ,pɔgebɔ and bibiiri kaabo July 2022 poɔ.

## O baabo ane sakugaa
A pɔgɔ ŋa ba la Dɔɔ ŋa ba naŋ boɔlɔ Safo Kantanka. O e la koɔraa, loɛ maala kyɛ la e pastor meŋ.
Sarkodie

**Michael Owusu Addo** dɔgebo bebiri ne a yuoni la Gyoonoɔre 10th, 1985. O waa la yieŋyiele kpoŋ naŋ be a Ghana poɔ, ka o pɔlenoŋ yuori waa Sarkodie. O yiele la yiele ŋa ba naŋ boɔla rapping.

## O Nyɔvore piiloŋ Ane O Toma Piiloŋ
Sarkodie la tu a biiri ba naare zu soba a o ba biiri zaa poɔŋ. Ba dɔge o la Gyɔlaai biri pie (10th 1985 kyu poɔ). O baa la koforidia a saŋ ŋa ka gaa Tema, be la ka o piili o sakuuri gaabo. O gaa la a Tema Methodist Day Senia Haae sakuuri a yi gaa a IPMC, be ka o nyɛ o degree  kyaare neŋ boma maaloŋ. Sarkodie piili o yieloŋ Toma ka Neɛ zaa ba ba ne o, o naŋ wa te deɛne a Adom FM's yiri poɔŋ ba naŋ da ŋmeɛre kyakya kyaare a ba yiele a kasahare semmo poɔ.Be la ka nyɛ Neɛ na da kaara o Mr Duncan Williams a Duncwills deɛne die a kyakya ŋmeɛbo poɔŋ. Be la ka o naŋ nyɛ o yiele ŋmɛ taaba Edem ane Castro, na da de "Hammer of the last two" wuli sarkodie, Hammer la maala a yieli beteri ane a a naŋ ba naŋ naŋ boɔra ka ba ŋmɛ. Ba poore zaa da pɛle ne sarkodie a lɛ da vɛŋ ka hammer vɛŋ Edem maale yieli"Volta Regime".

## 2009–2012: ''Makye'' Ane ''Rapperholic''
A yi sarkodie na wa nyɛ Hammer baare, Sarkodie maale la yieli " Makye" . Killbeatz ane Jayso la da taa a yielo ŋa. Kwaw Kese, J-Town,Sway ane Paedae a ko R2Bee la da soŋ o. Holy city Gardens a Accra poɔ la ka a yielo ŋa sommo da yi. A yi a 16 Septambare 2009 la ka Sarkodie dēɛne ne a yieloŋ a Gaana concert poɔ.

A 2010 la ka o ŋmɛ "Push" ane "Baby" yieli, ka joy FM da de la a yieli ama ka a tu pie ne awae zu ane a yieli meŋɛ a 2009 poɔ. A yieli "Baby" o naŋ ne Mugeez a R2bees da yi neŋ sarkodie.

Sarkodie yieli a yi  soba Rapperholic da yi la a 2012 Poɔŋ. Efya, Chidynma, Mugeez of R2Bees, Obrafour, Jayso ane EL la da põɔ soŋ a sarkodie ka o maale a yiele. Noba ba nuu la da soŋ: "Good Bye", You Go Kill Me", "Living Legend", ane "Onyame Nhyira". O da nyɛ la yeli sonne  kyaare neŋ a yiele ama. O gaa la a teŋɛ ŋa zaa  a boɔra ka ŋmɛ a yieli yaare. A yieli " Rapperholic da soŋ la sarkodie ka o di o BET dendɛŋ soba. Sarkodie yoŋ la da e a Afirika Neɛ na maale yieli ne cypher.

A yi Gyɔlaai 2012, Sarkodie da gaa la Canada, United States, New York City, Ohio, New Jersey, Maryland, Atlanta, Chicago, Texas ane Massachusetts. O naŋ maale a o Rapperholic baare o da yi la ka o koɔre o. A yi 27 Ɔɔgese 2012, sarkodie ane R2Bees, Fally Ipupa and Iyanya a Afirika Unplugged yieli tigri zie. 2012 Sarkodie da dēɛne a o yieli " How low" a 020 live Concerts.
## Sommo Yizie
Sarkodie- Ta de ma deɛnɛ neŋ(Sellout Yvonne Nelson Diss)

**Sarkodie** e la a Gaana yiele ŋmeɛrɛ kaŋa. Sarkodie pampana yineŋ la o demmo kyaare neŋ a yelnyaane na Yvonne Nelson naŋ yeli kyaare neŋ o a yi a o gane o naŋ sɛge .
Sasere

**Sasere** e la moɔ poɔ bõŋ-irãã kaŋa, sasere maŋ waa ŋa gbuŋti kyɛ ka o kɔma maŋ waa sɔglaa kyɛ nyɛlɛ, sasere maŋ kpeɛrɛɛ zibao, sasere maŋ ɔɔra la mɔmaara, o e la mɔnɛne kaŋa naŋ taa kãã yaga kyɛ noma.
Samuel Okudzeto Ablakwa

**Samuel Okudzeto Ablakwa** (dɔge August, 11 1980) e la palemɛte mɛmba ko North Tongu Volta irigyin paaloŋ. O toŋ la diputi minisa toma ko John Atta Mills neŋ John Dramani Mahama

## O Nyɔvore Neŋ O Sakuuri Gaabo
Ba dɔge o la 11 August 1980 a yi Aveyime -Battor Volta irigyin Gaana. O e la Presbytarian Boy's Senior Sɛkɔndere Sakuuri bie - Legon (Presec-Legon) kyɛ meŋ da e a yidaandɔɔ potuuro ko a Namwine yelnoore kannoo lambo. 

O gaa la a Gaana yuniveniti, a te nyɛ Bakyela Arts yineŋ politikal science ane Philosophy 2002 te tɔ 2006 yuoni. Leicester yuniveniti, o nyɛ la o masta Arts yineŋ komunikasiri miidiya, public Relations. Project Management practitioner( PRINCE 2). 

Ablakwa meŋ la nyɛ la satifikate yineŋ Leadership Harvard Kennedy gɔbena sakuuri, USA ane masare ko science yineŋ Defence ane international politisi Gaana Armed Forces kɔmada ane Staff kolaagyi. 
## Politisi
O toŋ la  National  Union of Ghana students (NUGS) a yi 2005 te tɔ 2006 o nang da e Gaana univeniti sakubie. O meŋ da poɔ la a kataweɛŋ paati 2008 kampe. O meŋ da poɔ la gyoone kometii mɛmba (CJA). O meŋ e la mɛmba ko institute of public Relations (IPR), Gaana.

## Palemɛte mɛmba
O kpɛ la politisi ona da e yumo 28 ona da are a palemɛte kogo vootu a North Tongu neŋ a kataweɛŋ pati 2008. O da di la a vootu neŋ bie 78.6% . O da la di la a kogo 2012 na e 90.5% . o da la so la kogo 2016 vootu o paati yidaandɔɔ da naŋ ba di.O da e la kɔmɛtee mɛmba gbaa ayi 2017 ane 2020. O meŋ poɔ la a palemɛte foreign mɛmbare na ba naŋ zegere. 

**Diputi minisa**

O da e la mɛmba ko John Evans Atta Mills kampe communication Team ka ba da iri o ka o e  diputi information minisita ona da e yumo 28 saŋa na John Atta Mills na da e prasidɛn a da tonna gansɛgere toma. Ablakwa da e la Zannoo minisa na are ko Nemb3r3 Zannoo  saŋa na Prof. Jane Naana Opoku Agyemang  John Dramani Mahama gɔbena saŋa. 

### Kyɛdeɛ
O da nyɛ la kyɛdeɛ mine teseŋ TNG Corporate Excellence Awards -Accra, 2010,a ko Youth leader a West Africa a West Africa Student's Union (WASU) - Kaduna, Nigeria 2009, kyɛdeɛ yineŋ National Union of Ghana students (NUGS )- 2009, old Vandal Award-2008, kyɛdeɛ yineŋ Volta Hall JCR Gaana Univeniti -2005  ane special fellow ko Private University Students Association of Ghana ( PUSAG). Kyɛdeɛ yineŋ Mepe Traditional Council ka ba baŋ ne o Mmrantiehene.

## Toma
Diputi information minisa 2009 -2013(Government of Ghana)

Diputi information minisa 2013-2016 (Government of Ghana) 

Palemɛte mɛmba 2009, te tɔ zenɛ (palemɛte ɔfere)

Saavi solutions, darata minisa

## O Meŋɛ Nyɔvore
O kuli la Nuhela Seidu, na e pɔgeyaa ko Mumuni Abudu Seidu na e legal practitioner ba taa la bidɔɔ ane bipɔge.

## Filosofi
August 2022, o de la sikɔlasi ko Samelia Mekporsigbe, na e yuomo 8 karenderi ata Batter DA peramere sakuuri. O da di la a 2022 Volta regional competition na yi USAID zannoo sombo. Ona da la a zanzannekaraa a paaloŋ, disiriti ane Regional levels. 

## Sommo Yizie
Sanja Nanja

**Sanja Nanja** (dɔgebo February 3, 1968) e la Gaana pɔleteesa a begemaale die anii eŋɛ, a Ghana Republic anaare soba poɔ a are ko Atebubu Amantin gbandige naŋ be Bono East Irigyin. O e la kataweɛ paati (NDC) mɛmba. 

## O Meŋɛ Nyɔvooroŋ Ane O Sakuuri Gaabo
Nanja dɔgebo yuoni e la February 3, 1968. O yi la Saboba, paaloŋ kaŋa na be a Northern Irigyin  Gaana.  O gaa la University of Ghana be la ka o te pɔge Bachelor of Arts yineŋ Sociology ane History 2005 yuoni. 

## O meŋɛ yɛlɛ
Nanja e la khristo ( Assemble of God). O taɛ pɔge ane biiri banuu.

## Politisi
Nanja e la a kataweɛŋ (NDC) paati mɛmba. O are la ko a Atebubu Amantin  2012 palemɛte vootu ane a kataweɛŋ paati a palemɛte ayoɔbo fourth Republic Ghana a di.o da do la a vootu ane bie 16,964 a yi neŋ bie 34,411 zaa na da lantaa a e 49.30% . o da are la a 2016 palemɛte vootu kyɛ da ba di a Atebubu Amantin paaloŋ a yi merɛ kaŋa a paaloŋ deme na da bini ko o. A merɛ da kyaare la o na da to a teŋɛ pɔge Naa zɔmɔ a teŋɛ kpamkparema dieŋ poɔ.

### Kɔmɛtee
Nanja e la a Gaana merɛ kometiisi kaŋa kyɛ meŋ la e a Tengsoga ane Tere kometiisi. 

## Toma O Na Tona
Gaana Sakuuri yeltare( karema, Atebubu SHS), Daaraata potuuro 11

Daaraatare mine nekpoŋ (DCE), (Atebubu Desekyere) May 7, 2009 - January 7, 2013

Gambanna kaŋa

## Yɛlɛ Yizie
Saseɛ

**Saseɛ** e la bone Ŋmene na maale. O eɛ bone nensaala na kombaŋ nyɛ o ane o nimie ana yele ka o nyɔge o. O na la e bone bee peɛle maaroŋ ka baara bonvore ane bombavuuri zaa a teŋɛ zuŋ kyɛ. O na la ka nensaala, donne, teere ane ataaba maŋ tagera ennɛ ka a e ba vuuroŋ bebiri zaa. O na la maŋ ŋmaa ka ba yeli ka a neɛ kpie bee a doŋaa kpir bee a teɛ kpie.

## Saseɛ Tona
Saseɛ e la ŋmene bon iraa kaŋa ko a teŋzu boma zaa ka a ma de vooro neŋ.

√ Saseɛ la ka nensaalaba ane donne maŋ vooro neŋ.

√ Ana maŋ soŋ ka zie mãã velaa ko te tõɔ zeŋ.

√ Saseɛ meŋ maŋ soŋ la ka boma mine meŋ maŋ báá soŋ.

√ Saseɛ la maŋ vɛŋ ka baaloŋ faa zaa ba maŋ bonɔ nyɔgerɔ a noba.

## Saseɛ Faaloŋ
Saseɛ na taa a tona te seŋ lɛ kyɛ o meŋ taa la faaloŋ mine ko a nensaala ane a tenzu boma mine.

• Saseɛ maŋ vɛŋ la ka noba ba taa gaaziire.

• Saseɛ maŋ wa waŋ saŋa kaŋa a wa daara a teere lɔɔra teŋɛ.

• Ka a saseɛ wa kpeɛŋaa onaŋ baŋ de la boŋ faa kaŋa a ko ne neɛ.

• O meŋ maŋ waŋ a wa daara boma lɔɔrɔ.

## Saseɛ Parɛɛ
Saseɛ taa la parɛɛ mine; ana la

1) Saseɛ - kpoŋ/kpeɛŋaa

2) Saseɛ - bile

3) Saseɛ- maaroŋ

4) Saseɛ- toɔloŋ
Saseɛŋmaŋkoɔre

**Saseɛŋmaŋkoɔre** e la zie duoro naŋ bé a dunêê zaa poɔŋ bé,  ba maŋ toɔŋ de la tóówɛge bèè mansumo mine naŋ na tuoɔŋ gaa a zie ŋa bɔ neŋ duoro a zie ŋa poɔ, karakyi bɛrɛ aneŋ nuba naŋ wille gama gaa nimitɔɔre la maŋ laŋ noɔreyeni a peɛre ziiri yaga a sereŋ nyɛ ka a yɛlɛ ŋa e la yelimeŋa kyɛ paaŋ de a yɛlɛ ŋa eŋ a saseɛŋmaŋkoɔre ŋa poɔ. Bébiri zaa nuba yaga  maŋ kpɛ la a saseɛŋmaŋkoɔre ŋa poɔ ka ba bɔ duoro naŋ gara a dunêê poɔ. A Saseɛŋmaŋkoɔre ŋa vɛŋɛɛ la ka gama kannõõ waa laaŋfeɛ a kõ sakuuri biiri aneŋ karakyire, neɛzaa naŋ boɔrɔ ka õ baŋ gama yɛlɛ yaga seŋɛɛ la ka õ maŋ peɛrɛ yɛlɛ a yire a zie ŋa poɔ.
Savannah Region

**Savannah Region** e la a irigyin paalaa kaŋa a Ghana poɔ kyɛ paaŋ a irigyin kpoŋ a paaloŋ poɔ. A irigyin ŋa ŋmaabo da yie lɛnee gbɛ-tɔtɔ ne gɔmɔ pagebo naŋ da yire a Gonja Traditional Council ka a wideɛrɛ da e Nba Yagbonwura Tumtumba Boresa Jakpa I sɛŋ. A irigyin ŋa teŋkpoŋ la Damango.

## Dakorobaŋ
A Savannah Region ŋmaabo yie lɛnee baŋ da e referendum vootuu a 27th Disenebare 2018, ka a vootibe kpoŋzie da are ko o ŋmaabo. A irigyin paaŋ da ŋmaa yɛŋ a 12th Gyɛnoɔre 2019.

## Zi-seɛrɛ

* Mole National Park
* Bui National Park
* Larabanga Mosque

## Sakue

* Bole Senior High School
* Buipe Senior High School
* Damongo Senior High School
* Salaga Senior High School
* Sawla Senior High School
* Daboya Community Day Senior High School
Sawla-Tuna-Kalba Desekyere

**Sawla-Tuna-Kalba Desekyere** e la a desekyere ayɔpõĩ na kaŋa naŋ be a Savaana Irigyiŋ poɔ, Ghana. O da daŋ paale la a Bole Desekyere kpoŋ na poɔ 1988 eŋɛ, te ta saŋa na Yidaandɔɔ John Agyekum Kufuor naŋ da wa wɛle a desekyere saazu sɛŋ 27 Ɔɔgore 2004 eŋɛ na kuri Sawla-Tuna-Kalba Desekyere. A desekyere Asɛmbole bezie be la a Savaana Irigyiŋ Luo sɛŋ ane meŋ Sawla la e a o teŋkpoŋ.

## O Teŋkpoŋ Kaŋa

* Kulemasa

## Kaa Kyɛ Meŋ

* http://www.statoids.com/ygh.html

## Sommo Yizie
Saŋkommo kulta Nandom Paaloŋ

**Saŋkommo kultaa Nandom Paaloŋ** e la yel-noɔ ane nimizie bone Nandom paaloŋ. Bipɔlee ane pɔgesara la maŋ daŋ pɔge taa zie kaŋa ka nommɔ kaŋa kpɛ a ba kpakyagereŋ. Naaŋmene naŋ iri dɔɔ nyabikɔɔre a maale pɔge ka a e feroo ka ba laŋ kpeɛrɛ ziyeni a sonnɔ taa a zuo a zaa biiri dɔgebo. Sobie mine naŋ e kparaama ka a seŋ ka a dɔɔpɔle tu kyɛ kulli a o pɔge la ama,

## A pɔge boɔbo saŋa.
A pɔgɔ boɔbɔ saŋa Nandom paaloŋ eɛ yɛlɛ kaŋa naŋ taa hɛmɛmɛ. A pɔle maŋ taa la o ba naŋ na yele yɛlɛ teenɛ ennɛ a pɔgesara. Ba maŋ yele la yɛlɛ lɛɛŋ ka a pɔgesara wa sage ana kuli a pɔle. 

## A bipɔge dogereba nyaabo
A pɔgesara naŋ wa sage baare la ka pɔgesara pãã maŋ eŋ bebiri ko a pɔle ka o na wa de o. A bebiri naŋ beɛ la ka pɔle diteenɛ ane o bare mine maŋ de kuriwiri bee popo bee lori bee ka ba kyɛneŋ gbɛɛ neŋ a pɔgesara saa yiri te gaa o sire yiri. Wagere yaga tensoga la ka yɛlɛ ama maŋ e. A diteenɛ maŋ leɛ gaa yeli ka o a pɔgesara dogereba ka ba zaameŋ zu la neɛ a ba yiriŋ.

## A kyegebo sane soorɔ
Ŋaa saŋa la ka pɔle yiri deme maŋ gaa a sara yiri te soore a o dogereba a kultaa sane. Wagere na la ka sare yiri deme maŋ ŋmaa sane ko ka a seŋ ba yɔɔ. Sama mine ba naŋ maŋ ŋmaa la a ama, libipɛlaa kɔɔre anuu, nii ayi bee ata, a eŋ poɔ koɔbo bota.

## A kyegebo sane yɔɔbɔ
A pɔle yiri deme maŋ gaa sɛgere la ba menne kyɛ leɛ gaa to yɔɔ a sama kyɛ kɔ a kɔɔbo na zaa. Ba mine maŋ kɔ la bota ka mine meŋ kɔ boyi yoŋ.
Sebie

**Sebie** e la doŋa agere mine kaŋ. Gbɛɛ yaga muo poɔ la ama be. A taa la tɔna yaga kyɛ meŋ taa faaloŋ meŋ. A tɔna kaŋa la, a maŋ maale kãã na maŋ waa bondiiri ane tĩĩ ko nensaala. A faala meŋ la ka ana doŋ neɛ, ama baŋ ko la. Ka ana doŋ neɛ, a ma vɛŋ la a soba eŋe mɔre.
Sekalmanyuo

**Sekalmanyuo**, o e la yelbikparleremɛ ka o tuyiibu zie waa ziiri ata. Ka ana la seere, kale ane nyuo. Ka fõõ kaa soŋ, fo na nyɛ la ka wagere zaa ka sebie wa lantaa teɛ ulee eŋɛ, a ma waa ŋa kale ba naŋ gbuli kyɛ leɛ te yitaa ne nensaala nyuo kyunkyuloŋ.
Sekondi-Takoradi

**Sekondi-Takoradi** e la teŋkpoŋ naŋ be Ghana a taa yikpoŋni ayi ka ana la Sekondi aneŋ Takoradi. O waa la a teŋkpoŋ ko a Sekondi – Takoradi Metropolitan Assembly aneŋ a Western Region naŋ be Ghana poɔ. Sekondi-Takoradi naŋ waa a irigyin Fante yikpoŋ a la waa bomaale yiri aneŋ dadi zikpoŋ, a taa noba naŋ kpeɛrɛ o te ta 445,205 noba (2012). A bomaale ziiri naŋ maala boma yaga a Sekondi-Takoradi poɔŋ la damgbolori, cocoa maalebo, dapɛle, mangbie maalebo, o harbour aneŋ katakye sɔɛ maaloo, aneŋ meŋ pampana, o kaaŋ tuubu. A toŋ nɔkpoŋ a Sekondi-Takoradi poɔŋ la zoma nyɔgebo. Sekondi-Takoradi gaŋ la a katakye sɔkpoŋ zuŋ naŋ yi Kumasi aneŋ Accra. O waa la pampana yi velaa kaŋa naŋ be a Ghana poɔ.

## Dakroŋbaŋ

## Ŋmepuori yɛlɛ

## Yipɔge yɛlɛ

## Daa diibu

## Sɔre gaabo

## Zi-Seɛrɛ

## Kannebo yɛlɛ

## Bɔlŋme ziiri aneŋ kaodɛne yɛlɛ

## Sakue

## Savaala waaloŋ

## Mabi yie

## Enfuori

## Leɛkaa kyɛ

## Sommo yizie
Sekyere Afram Plains

**Sekyere Afram Plains**  e la a gbandigiri kaŋa naŋ areko a '''Ghana''' begemaale die. Ba maŋ ɛlɛte la begemaale die mɛmba (MP) neŋyeni tuuro yageroŋ nu-neɛ sobie. Sekyere Afram Plains be la a Sekyere Afram Plains Desekyere naŋ be Sante Irigyiŋ poɔ, Ghana..

## Torebogiri
A gbandige ŋa bezie be la  Sekyere Afram Plains Desekyere naŋ be Ashanti Irigyiŋ poɔ, Ghana. A gbandige ŋa da paale la a gbandigiri paala ba naŋ da kuri a 2012 Ghana gbuli zaa noba nuuri neɛbo eŋɛ.

## Nuuri Neɛbo Yɛlɛ

## Kaa kyɛ meŋ

* Ghana begemaale die gbandigiri yoe

## Sommo Yizie
Selaa ne noɔ

Saŋ kaŋ la ka selaa ne noɔ da e zɔmenne a laŋkpeɛrɛ. Ba da laŋkpeɛrɛ la tembile kaŋa poɔ, ka daare kaŋa ka selaa yeli ko o zɔmeŋa ka o e ka ba maale gaŋgaa a maŋ ŋmeɛrɛ. Noɔ da yeli ko la selaa ka o beɛrɛ la.

Ka selaa yeli ka ka lɛ wa la fõõ de fo lare ne soɔ ko ma ka n te maale ne a gaŋgaa. Ka noɔ yeli ko selaa ka o soɔ ne o lare meŋ beɛrɛ la. Ka selaa woŋ tuo lɛɛ te maale a gaŋgaa.
Seláá

**Seláá** e la nyugli-ɛgrãã kaŋa o maŋ bé la kɔnkɔre aneŋ moɔ poɔ, seláá taa la kpaŋkpama aneŋ gbɛ̃ɛ̃ ayi, seláá taa la gbɛ̃bie naŋ waa ŋa guoɔre, seláá  e la a nyugléé kaŋa naŋ maŋ dera nɔbilii. Seláá maŋ nyê la gyɛla a wɛge bileè.
Se-yi Dagaaba Poɔ

**Se-yi Dagaaba** nyɔvore poɔ e la yeli nimizeɛ kaŋa.  A wuli ka neɛ maŋ kpi la kyɛ naŋ yoɔrɔ a dire bondirii. A yeli ŋa ba e yeli dakyɛ bonso  kuu ba laŋ kpeɛrɛ ne voba . Azuiŋ Dagaaba ba deɛnɛ ne  se-yi.

## Boŋ la se-yi?
Se-yi Dagao zie la nensaala seɛ naŋ yi o soba eŋa a daara kyɛ ka a soba ŋa naŋ voorɔ. Dagaaba deɛ la ka neɛ seɛ maŋ yi la. Noba mine bebe la Dagaaba poɔ a taa kpeɛo bee bammo kaŋa a maŋ nyɛrɛ seeri naŋ yi noba enneŋ.

Ka neɛŋ wa nyɛ neɛ seɛ naŋ yi o maŋ gaa te eɛ ko la a soba saa bee a yiri neŋkpoŋ  kaŋa. A saa bee a yiri neŋkpoŋ ŋa maŋ boɔle la a nembɛrɛ laŋtaa a yeli ko ba kyɛ kpãã ba ka ba ta wa veŋ ka a kpɛrɛ soba na seɛ naŋ yi tobo.  A puoriŋ ba na iri de la gbɛtoloŋ na faa a ba neɛ ŋa seɛ naŋ yi. 

Ba maŋ nyɔge la ba-vore, a eŋ bebiri a yeli ko a noba naŋ seŋne ka ba baŋ. A bebiri na daare ba na taa la a baa, nɔ-pelaa ane koɔ ne ŋmane kpɛ ne zage poɔ kyɛ pãã boɔle a neɛ na  seɛ naŋ yi. Ka onaŋ wa kpɛ a zage poɔ baare ba na  ŋmaagyili o la. A yidããdɔɔ na de la a koɔ ne  a ŋmane a boɔle a teŋa kyɛ pore a koɔ ko a teŋa, a la boɔle  a  teŋgama, kyɛ pore a koɔ ko a teŋgama, a la boɔle a ŋmemɛ kyɛ pore a koɔ ko a ŋmemɛ, kyɛ pãã  boɔle  a sããkommine zaa a pore a koɔ ko ba,  ka, ka  a teŋa,teŋgama, a ŋmemɛ ane a sããkommine zaa laŋtaa de  a kommaaroŋ te pɔge a nabilii Ŋmen ka o de kyɛ mãã a zie ko ba ka ba toɔ maale a yɛlɛ velaa. O pãã na de la a koɔ na naŋ kyɛre a ŋmane poɔ kyiri bare a teŋa. 

A ama puoriŋ la ka ba pãã na yeli ko o, ka o seɛ    yie la ka ba boɔrɔ ka ba peere ka o ta kpi. 

Ba pãã na de la a ba-vore,a nyɔge o gbɛɛ kyɛ zɛli do ne saa te piili ne a se-yire zu kyɛ faare yi o zu te  sigi te tɔ a teŋa gbɛɛ bota, kyɛ taa a baa gyeere ne o puori te piili ne o kpaare kyɛ faare sigi te tɔ a teŋa gbɛɛ bota, ba  peere  la o la baare 

Ba pãã na ko la a nɔ-pelaa ko a sããkomine kyɛ ko a baa doge ɔɔ.
Sebastian Ngmenenso Sandaare

**Sabastian Ngmenenso Sandaare**(Dɔge o la goŋseɛ kyuu  bebi dɛndɛŋɛ a 1974 yuoni poɔ tembile kaŋa ba naŋ boɔlɔ Dakyeɛ naŋ be a Dafeɛmɛ naa paaloŋ. O e la Gaana pɔleteseɛ̃ŋ aneŋ begimaala naŋ poɔ a begimaale dié naŋ e ayɔpoi soba a fourth republic ako a Gaana paaloŋ. O are ko la Daffiama-Bussie-Issa ne lomboe naŋ be a ɔpɔ wɛse irigyin teŋa poɔ a kataweɛ paati yuori eŋɛ.

## O Nyɔvore Piiluu Aneŋ O Sakuu
Ba doge la Sabastian a 1 Gyɛnoɔre 1974 yuoni poɔ a Daffiama teŋa naŋ be a upper west irigyin teŋa poɔ. O taa la gama mine ba naŋ boɔla Bachelor's degree a yi sakuu-kpoŋ ŋa ba naŋ boɔla KNUST aneŋ gama mine ba naŋ boɔla Master's degree in public health a  yi sakuu-kpoŋ ŋa ba naŋ boɔla university of Ghana.

## Sommo Yizie
Sene East

**Sene East** e la a paaloo kaŋa naŋ are ko a Ghana begemaale die. O maŋ iri la  begemaale die mɛmba (MP) neŋyeni tuuro a yageroŋ nu-neɛ sobie. Sene East be la Sene  desekyere  naŋ be a Bono East Irigyin, Ghana poɔ.

## Bɛgemaalba

## Nuuri Neɛbo

## Kaa Kyɛ Meŋ

* Ghana begemaale die paaloo yoe

## Sommo Yizie
Sene East Desekyere

**Sene East Desekyere** e la a desekyere pie ne yeni na kaŋa naŋ be a Bono East Irigyiŋ poɔ, Ghana. O da daŋ paale la a Sene Desekyere kpoŋ 10 Maakye 1989 poɔ, te ta a o sapare sɛŋ naŋ da wa wɛle na kuri **Sene East Desekyere** 28 gyoone 2012 poɔ, kyɛ ka ba leɛ o kyɛlee na ka Sene West Desekyere. A desekyere bezie be la a Bono East Irigyiŋ sapare sɛŋ ane meŋ Kajaji la e a o teŋkpoŋ.

## Sommo Yizie
Sene West

**Sene West** e la a paaloo kaŋa naŋ are ko Ghana begemaale die. Ba da maale o la sɛre a 2012 Ghana noba zaa nu-neɛ. Ba maŋ vootu la begemaale die mɛmba neŋyeni tuuro a yageroŋ nu-neɛ sobie. Sene Wɛse be la a Bono East Irigyiŋ poɔ, Ghana. Ba da wɛle o la yi a Sene paaloo eŋɛ 1992 poɔ naŋ da e paaloo a Bono Ahafo Irigyiŋ poɔ ba naŋ ŋmɛ-wɛle. Ba da wɛle la a Sene paaloo eŋ Sene East ane Sene Wɛse 2012 poɔ. A Brong Ahafo Irigyiŋ meŋ da wɛle eŋ la ziiri ata Bono, Ahafo ane Bono Ese Irigyiŋ. Sene Wɛse be la Bono East pampana.

## Torebogiri/Begebo Mine
A paaloo ŋa be la a Sene Desekyere naŋ be a  Bono East Irigyiŋ, Ghana poɔ.

## Bɛgemaaleba Mɛmbare

## Nuuri Neɛbo

## Leɛ kaa kyɛ meŋ

* Ghana begemaale die paaloo yoe.

## Sommo Yizie